เรื่องร้องเรียน (ถนน,สะพาน,ร้องเรียน,การเดินทาง,สอบถาม,ทางเท้า,ความปลอดภัย,คลอง) วันที่ 2023-09-11 07:16:21 — แขวงคลองจั่น เขตบางกะปิ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035918

ขอให้แก้ไขปัญหาถนนชำรุดเป็นหลุมเป็นบ่อขนาดใหญ่ บริเวณตั้งแต่เชิงสะพานคลองตาหนังเชื่อมต่อไปจนถึงระหว่างทางไปโรงเรียนพระมารดานิจจานุเคราะห์ แขวงคลองกุ่ม เขตบางกะปิ กรุงเทพมหานคร จุดสังเกตให้เดินทางเข้าตรงซอยลาดพร้าว 101  แล้วจะพบกับซอยบ่อปลา ระยะทางประมาณ 2 กิโลเมตร (ระบุตามผู้ร้องแจ้ง) ซึ่งถนนที่ชำรุดเป็นหลุมจะอยู่ทางด้านขวามือของชิงสะพานคลองตาหนังฯ เนื่องจากผู้ร้องแจ้งว่าบริเวณถนนเส้นดังกล่าวมีน้ำกัดเซาะถนนบริเวณดังกล่าว  จึงทำให้เกิดเป็นหลุมขนาดใหญ่  ส่งผลให้ผู้ที่สัญจรไปมาไม่ได้รับความสะดวกในการเดินทาง อีกทั้งยังเกรงว่าผู้ปกครองที่เดินทางรับส่งนักเรียนในถนนสายดังกล่าวที่เป็นรถขนาดเล็กจะได้รับอันตราย และอาจจะประสบอุบัติเหตุได้ ประสบปัญหามาเป็นระยะเวลากว่า 2  ปีแล้ว  (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์) // และเบื้องต้นได้แจ้งรายงานผลการปฏิบัติงาน ตามเลขที่รับแจ้ง traffy fondue (FZY4HA) ว่ากรุงเทพมหานคร โดยสำนักงานเขตบางกะปิ ฝ่ายโยธาสำนักงานเขตบางกะปิ ได้เข้าตรวจสอบเรื่องร้องเรียนสะพานทางเดินเลียบคลองตาหนังชำรุด ตรวจสอบแล้วพบว่าไม่พบหลุมขนาดใหญ่แต่อย่างใด แต่ผู้ร้องแจ้งว่าปัจจุบัน (วันที่ 9 กันยายน 2566) ยังคงพบเห็นและได้รับความเดือดร้อนจากถนนชำรุดเป็นหลุมเป็นบ่อขนาดใหญ่ บริเวณเชิงสะพานคลองตาหนังเชื่อมต่อไปจนถึงระหว่างทางไปโรงเรียนพระมารดานิจจานุเคราะห์อยู่เช่นเดิม ซึ่งเคยมีคนประสบอุบัติเหตุตกลงไปเสียชีวิต จึงประสงค์ให้หน่วยงานที่เกี่ยวข้องลงพื้นที่ตรวจสอบแก้ไขปัญหาอีกครั้ง เพื่อบรรเทาความเดือดร้อนของผู้ร้องต่อไป และประกอบกับผู้ร้องได้มีการสั่งงานไว้กับประชาชนในพื้นที่ดังกล่าวแล้ว หากเจ้าหน้าที่ลงพื้นที่ให้สอบถามกับบุคคลที่ชื่อฝน(ชื่อเล่น)กับชื่อนพ(ชื่อเล่น) ที่พักอาศัยอยู่บริเวณเชิงสะพานดังกล่าว หรือเจ้าหน้าที่รักษาความปลอดภัย (รปภ.) ในบริเวณใกล้เคียง เพื่อจะได้แก้ไขปัญหาได้ตรงจุด

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata